25 красавіка кожны з гэтых гуртоў выканае па дзве песні са свайго рэпертуара ды зробіць максімум, каб спадабацца гледачам, бо менавіта яны вызначаць лепшых, галасуючы спецыяльнымі купонамі, атрыманымі перад канцэртам. Пасля заканчэння конкурса валанцёры збяруць у гледачоў купоны. Падчас другой часткі фэсту — канцэрта — вынікі галасавання будуць падлічаныя. Пры канцы імпрэзы яе вядучыя Віктар Шалкевіч і Святлана Зелянкоўская назавуць тры лепшыя гурты, якія атрымалі найбольшую колькасць галасоў. Пераможцы атрымаюць прызы ад фундатараў канцэрта: 1-е месца — магчымасць запісаць альбом, 2-е —зняць кліп, 3-е — прафесійны мікрафон ад крамы "MuzZone". Самы лепшы гурт дадаткова выканае яшчэ адну песню.